**Biharkeresztes Város Önkormányzata Képviselő-testületének .../.... (...) önkormányzati rendelete**

**a 2026. évi átmeneti gazdálkodásról**

[1] Az államháztartásról szóló 2011. évi CXCV. törvény 25. § (1) bekezdésében foglaltak szerint, ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot, amelyben felhatalmazást ad, hogy a helyi önkormányzat és költségvetési szervei a bevételeiket folytatólagosan beszedhessék, kiadásaikat teljesítsék.

[2] Biharkeresztes Város Önkormányzat Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében és az alaptörvény 32. cikk (1) bekezdés f) pontjában meghatározott feladatkörében eljárva a következő rendeletet alkotja:

**1. §**

(1) A rendelet hatálya Biharkeresztes Város Önkormányzatára, valamint Biharkeresztes Város Önkormányzatának irányítása alá tartozó költségvetési szerveire terjed ki, mely a Városi Művelődési Ház és Könyvtár, Biharkeresztesi Közös Önkormányzati Hivatal.

(2) Biharkeresztes Város Önkormányzat Képviselő-testülete felhatalmazza a költségvetési szervek vezetőit, valamint a polgármestert, hogy a költségvetési szervek, illetve az önkormányzat bevételeit a hatályos jogszabályi keretek között beszedje és a működési kiadásait – külön eljárás nélkül – az előző évi kiadási előirányzatokon belül folytatólagosan teljesítse.

**2. §**

(1) A jogszabályban elrendelt, a 2025. évben már megkezdett, valamint a működéshez elengedhetetlenül szükséges bérintézkedések az önkormányzat és a költségvetési intézmények dolgozóit érintően az átmeneti gazdálkodás időszakában végrehajthatók.

(2) Önkormányzati támogatások, segélyek, egyéb szociális juttatások az átmeneti gazdálkodás ideje alatt időarányosan teljesíthetők.

(3) Az átmeneti gazdálkodás időszaka alatt beruházási, felújítási kiadások csak az alábbi esetekben teljesíthetők:

*a)* rendeltetésszerű működést, megfelelő színvonalú feladatellátást akadályozó hiba javítása,

*b)* balesetveszély elhárítása,

*c)* előző évben előkészített, megkezdett beruházások, felújítások áthúzódó költségei,

*d)* előző évben előkészített, megkezdett pályázatokból eredő kötelezettségek,

*e)* működéshez szükséges kis értékű tárgyi eszközök beszerzése,

*f)* jogszabály előírása, jogerős hatósági döntés alapján,

*g)* Képviselő-testületi döntés alapján.

(4) Az előző év(ek)ről áthúzódó szerződéses kötelezettségekből adódó kifizetések az átmeneti időszak alatt teljesíthetők.

**3. §**

A 2026. évi költségvetési rendeletbe az átmeneti gazdálkodás időszakában beszedett bevételeket és teljesített kiadásokat be kell építeni.

**4. §**

Ez a rendelet a kihirdetését követő napon lép hatályba, és az Önkormányzat 2026. évi költségvetéséről szóló önkormányzati rendelet hatálybalépését követő napon hatályát veszti.

**Dani Béla Péter sk. Dr. Köstner Dávid sk.**

polgármester jegyző

**Záradék:**

A rendelet hirdetőtáblán való kifüggesztéssel kihirdetve: 2025. …… napján.

**Dr. Köstner Dávid**

jegyző

Végső előterjesztői indokolás

**INDOKOLÁS**

*(a jogalkotásról szóló 2010. évi CXXX. törvény 18. § szerint)*

**Biharkeresztes Város Önkormányzat Képviselő-testületének az Önkormányzat 2026. évi átmeneti gazdálkodásáról szóló rendeletéhez**

**ÁLTALÁNOS INDOKLÁS**

A gazdálkodás szabályozottsága és folyamatossága érdekében szükséges az átmeneti gazdálkodásról szóló rendelet megalkotása. Ez a rendelet a 2026. évi költségvetés elfogadásáig határozza meg azokat a gazdálkodási kereteket, amelyek között az önkormányzat és intézményei a bevételeket folyamatosan beszedik és a szükséges kiadásokat teljesítik.

**RÉSZLETES INDOKLÁS**

**1. §-hoz**

A rendelet hatálya az Önkormányzatra és az irányítása alá tartozó költségvetési szervekre terjed ki.

**2. §-hoz**

A rendelet részletesen meghatározza az átmeneti gazdálkodás részletszabályait.

**3. §-hoz**

Az átmeneti gazdálkodás időszakában beszedett bevételeket és teljesített kiadásokat a 2026. évi költségvetésbe be kell építeni.

**4. §-hoz**

A rendelet hatályba léptető és hatályt vesztő rendelkezéseit tartalmazza.

A javasolt szabályozás az európai uniós jogból eredő kötelezettségekkel összhangban van.

A jogalkotásról szóló 2010. évi CXXX. törvény 20. § szerinti egyeztetési kötelezettség jelen szabályozásnál nem releváns.