BIHARKERESZTES VÁROS TANYAGONDNOKI SZOLGÁLATA

BESZÁMOLÓ

A TANYAGONDNOKI SZOLGÁLAT

TEVÉKENYSÉGÉRŐL

2025.

Készítette:

Csoma Pál tanyagondnok

Tanyagondnoki feladataimat, 2022. április 1-től, egy 4 éves 7+1 személyes Mercedes Vito kisbusszal látom el Biharkeresztesen. Ezen belül is az Arad és Akác utca lakóit, mivel Biharkeresztesnek ez a leghátrányosabb városrésze.

2025-ös év egyik kiemelt feladatának tekintettem ezen utcák lakóinak a támogatását. Városunkban a Tanyagondnoki szolgálat fontos szerepet tölt be a település demográfiai, társadalmi hanyatlásának a megállításában, ezen folyamatok visszaszorításában. Segít az itt élőknek a jobb életfeltételek megteremtésében, az esélyegyenlőségek növelésében, és a szociális alapellátáshoz való hozzáférésében. Megkönnyíteni az egészségügyi intézményekhez, és a közszolgáltatásokhoz való hozzáférését, mielőbbi hozzájutását.

Statisztikailag kimutatható, hogy a város ezen részén, sok egyedülálló idős személy lakik. Időskorúakon belül magas a betegek száma, gépjárművel nem rendelkező, mozgásukban korlátozott személy, akik részére az egészségügyi ellátáshoz való hozzáférés kiemelt feladat. Az Arad és Akác utcán nagyszámú roma kisebbség él, nagycsaládosok több gyerekkel, velük mint Tanyagondnok, napi szinten tartok kapcsolatot, hogy szociális, valamint egészségügyi ellátásukhoz be tudjak segíteni.

Napi rendszerességgel besegítek a betegek Háziorvosi rendelésre való bejutásához, szükség esetén az orvosi ügyeletre történő szállításában. Rendszeresen besegítek a járóbetegek kórházi szakrendeléséhez való eljutásában Berettyóújfaluba, és a vármegye székhely kórházaiba, a Kenézy kórházba illetve a Klinikára, valamint a Gyermek Pszichiátriára. Gyógyszerek kiváltásában, vagy az orvosi rendelvényre a gyógyászati segédeszközökhöz való hozzájutásban segédkezem.

Heti rendszerességgel a közszolgáltatásokhoz való hozzájutás elősegítése érdekében, a különböző hivataloknál az okmányok érvényesítésében, pld. okmányiroda, földhivatal, vagy egyéb közügyekhez való eljutatásban segédkezem.

Az önkormányzatok által nyújtandó szociális alapellátásokban segédkezem, és tartom a kapcsolatot, az erre rászoruló személyekkel.

Tanyagondnoki munkám során, beteg, vagy mozgásában korlátozott személy esetében az életfeltételeinek javítása érdekében, a házkörüli munkákban segédkezem.

Gépjárművel nem rendelkező, gyerekes családoknak, nyugdíjasoknak, vagy mozgásában korlátozott lakosok részére, bevásárláskor segédkezem, elsősorban élelmiszer, takarmány vagy nagyobb méretű műszaki cikkek esetében.

A közmunka program keretében elkészült áruknak piacra történő szállítása, vásárokon való részvétel, továbbá az áruknak az értékesítésében vállalok feladatot. Berettyóújfalu Számadó Napokon az idén is részt vettünk, valamint a rendszeresen megrendezésre kerülő hagyományos főzőversenyen Berettyóújfaluban.

Tanyagondnoki szolgálatom során, besegítek a kulturális Közösségi feladatok fejlesztésében, szükségszerűen a civil szervezetek utaztatásában, valamint részt vállalok gyerekek szállításában, rendezvényekre való eljutásában.

Hivatalos és lakossági ügyek intézésében, napi szinten segítséget nyújtok a helyi önkormányzatnak, a küldemények helyi kézbesítésében, hirdetmények kihelyezésében.

Munkám megköveteli a napi szintű egyeztetést a polgármesterrel, háziorvosokkal, munkaügyi, egyházi vezetőkkel, valamint a közszolgáltatásokban és a szociális terület vezetőivel és dolgozóival.

Statisztikai adatok a menetlevelek és a Tanyagondnoki tevékenységnapló nyilvántartásának a felhasználásával:

- Gépjármű típusa Mercedes-Benz Vito Tourer.

- Forgalomba helyezés dátuma: 2021.09.30.

- Szállítható személyek száma: 7+1 fő

- A gépjármű induló km-óra állása : 59 437 km (2025. január 02.)

- Gépjármű km állása: 76 250 km (2025. november 04.)

- 2025.01.02. - 2025.11.04. közötti időszakában a futott kilométer: 16.813 km

- 2025.01.02. - 2025.11.03. közötti időszakában a Biharkeresztesi lakosok 129 alkalommal vették igénybe a Tanyagondnoki szolgáltatást.

2026-os évben továbbra is elsődleges célom Biharkeresztes város lakói életfeltételeinek javítása. Napi munkám során a rendszeres, szoros kapcsolattartás a lakossággal, továbbá hozzájutás biztosítását az alapvető szükségletek kielégítését segítő szolgáltatásokhoz, valamint a szociális alapellátásokhoz.

Biharkeresztes 2025.11.27.

Csoma Pál

tanyagondnok